
DISPUTATIO  MEDICA 


INAUGURALIS 

D£ 


APOPLEXIA. 


TT  EGIBUS  hujusce  prEeclarissimae  Acadc» 
mias,  quae,  omnes  eos  lauream  Apolli¬ 
narem  ambientes,  aliquid  diligentiae  su^  spe¬ 
cimen  in  lucem  proferre  sanciunt,  obtempe¬ 
rans,  de  Apoplexicty  in  paginis  sequentibus, 
pauca  disserere  decrevi  ;  morbus  quo,  sive 
symptomatum  saevitiam,  accessus  rapidita¬ 
tem,  stragesve  lutluosas  quas  inter  homines 
quotidie  edit,  nullus,  medici  attentionem  pe-- 
ritiamque,  majore  jure  sibi  vindicat. 

A 


Ab 

DE  APOPLEXIA. 


Ab  CuLLENO  illustri  sic  aptissime  defini¬ 
tur  :  ‘‘  Motus  voluntarii  fere  omnes  imminu- 
ti,  cum  sopore  plus  minus  profundo,  super- 
stite  autem  motu  cordis  et  arteriarum 

t 

In  hac  definitione,  et  admodum  redle,  me  ju¬ 
dice,  respirationem  stertoream  quae,  ab  omni¬ 
bus  fere  au6toribus,  hujus  morbi  indicium 
putabatur,  praetermisit  ;  quippe  quas,  in  pa¬ 
roxysmis  etiam  violentissimis,  non  semper  oc¬ 
currit.  Et  solertia  solita,  Catalepsianiy  Co- 
mam^  Cataphoram,  sub  Apoplexiae  genus  col¬ 
locavit,  utpote  ab  ea  solummodo  gradu  dis¬ 
crepantes. 


MORBI  HISTORIA. 

Apoplexia  aliquando  hominem  derepente 
corripit,  et,  haud  secus  ac  fulmine  idlus,  miser 
humi  prosternitur  ;  sed  multo  saepius,  varia 
antecedunt  symptomata,  accessionis  insequi¬ 
tur^  praesagia. 

Si 


*  Synops.  Ncsolog.  melhod.  gen.  xlii. 

Si  stupor  generalis,  vertigo  frequens,  ad 
motus  quoscunque  pigrities,  cum  somnolentia 
et  incubo,  occurrunt ;  si  vox  solito  tardior  fit, 
si  oculorum  rubor  vel  inflammatio,  extremi¬ 
tatum  torpor  et  capitis  dolores  urgent,  paroxys¬ 
mum  praevideamus.  Nam,  ut  Hippocrates 
apposite  habet,  “  Quibus  sunt  capitis  dolores, 
et  sonitus  aurium  citra  febrem,  et  tenebri- 
cosa  vertigo,  et  vocis  tarditas,  et  manuum 
torpor,  eos  aut  apopledicos,  aut  epilepti- 
cos,  aut  obliviosos  fore  expedia 
Si  etiam  memoria,  quae  oiim  tenax  fuit, 
nunc  subito  socors  et  obliviosa  evadat,  aut  pe¬ 
nitus  pereat,  (quod  in  hoc  morbo  mirum  in 
modum  occurrere  observatur)  ;  si  responsa 
dentur  disjunda  ;  si  muscae  quasi  vel  scintil¬ 
lae  volitantes  oculis  obversentur ;  ad  summum, 
.  si  moeror  insolitus  vel  deliquium  animi  infes¬ 
tent,  paroxysmum  adesse  judicamus. 

Omnia  etenim,  vel  saltem  aliqua  horum, 
necesse  est  occurrere,  ut  accessionem  praevi¬ 
deamus. 


*  Vid.  Coae.  Prsenot.  No.  162.  Char.  tom.  viii. 
p.  861. 


4 


DE  APOPLEXIA. 


deamus.  ^tas,  habitus  corporis,  etiamque 
'  vidus  ratio,  ad  hanc  prospiciendam,  multuna 
adjumenti  ferrent. 

Cum  jam  invaserat  paroxysmus,  facies  fe¬ 
re  semper  rubet ;  oculi  semiaperti,  fixi. et  qua¬ 
si  vitrei  haerent.  Respiratio  difficilis,  irre¬ 
gularis,  nonnunquam  stertorea  fit ;  sed  pul- 

s 

sus  ut  plurimum  plenus,  tardus  et  durus  ma¬ 
net.  Stercus  et  urina,  inscio  aegro,  reddun¬ 
tur  ;  sed,  nisi  cum  ani  sphinder  paralysi  re¬ 
solvitur,  alvus  semper  adstrida  est*.  Saliva 
auda  fit  cxcretio,  et  spuma  circa  os  colleda 
haeret.  Externi  et  interni  sensus,  pariter  ac 
motus  voluntarii,  torpescunt,  vel  penitus  abo¬ 
lentur,  nec  amplius  ad  sua  munera  valent : 
musculi  hebescunt,  nec  diutius  solitos  agnos- 
eunt  stimulos.  Denique,  pro  modo  injuria¬ 
rum  cerebro  vel  nervis  illatarum,  omnes  cor¬ 
poris  animique  facultates,  debilitantur,  per¬ 
turbantur,  vel  prorsus  pereunt. 

Contigit  aliquando  ut  ab  hoc  statu  homines 
emerserint,  et  deinde  liberi  fuerint  ab  omni¬ 
bus 


*  OnItyd  “  On  Mortal  Diseases.*’ 


J>E  APOPLEXIA, 


5 


bus  bujus  generis  malis.  Fatendum  autem 
est,  hos  casus  felices  rarissime  evenire  ;  sed 
multo  saepius  miseram  trahere  vitam,  hemi¬ 
plegia,  fatuitate,  vel  aliqua  alia  alfedione  re- 
lida.  Hinc  illa  celeb.  Boerhaavii,  observa¬ 
tio  :  “  Soporosi, — hebetes,  pusillanimes,  verti- 
ginosi,  remanere  solent 
Nonnunquam  fauste  solvitur  morbus  vomi¬ 
tu  spontaneo  f,  haemorrhagia,  sudore  profuso, 
vel  aliqua  alia  exinanitione. 

Quum  autem  deglutitio  et  respiratio  diffi¬ 
ciles  evadunt ;  quum  pulsus  debilis,  parvus 
et  intermittens  fit ;  quum  potus  per  nares 
redditur,  et  convulsiones  violentae  subeunt ; 
cum  sudore  frigidiusculo  partiali,  hic  et  illuc 
guttatim  cuti  haerente  ;  nulla  spes  superest,  h^ 
namque  teneras  vitae  viriumque  reliquias  cito 
praecipitant. 

DIAGNOSIS. 


^  Aph.  ii8. 


f  Home,  Princip.  Med.  p.  226. 

DIAGNOSIS. 

Morbi  historiam  ha£lenu"S  tantum  exhibiii- 

% 

mus :  nunc  de  discrimine  quod  eam  inter  et 
morbos  maxime  ei  cognatos  adsit,  dicendum 
est.  Eorum,  Hysteria,  Syncope,  Epilepsia  et 
Ebrietas  maxime  observatione  dignae  sunt. 
De  singulis  itaque  niiuc  ordine  dicendum  est. 

Hyjleria 

facile  dignoscitur  apoplexia,  dolore  lateris 
sinistri  pungente  (qui  in  illa  fere  semper  oc¬ 
currit),  simul  cum  sensu  globi  in  ventre  vol¬ 
ventis,  ad  fauces  ascendentis  et  ibi  suffocantis, 
^gri  retas  quoque  magnopere  adjuvabit ;  nam 
hysteria  raro  post  trigesimum,  apoplexia  fere 
nunquam  ante  quadragesimum  adoritur  an¬ 
num. 


Ah  Syncope 

apoplexiam  facillime  dignoscimus;  in  hac 
etenim  adlio  cordis  et  arteriarum,  et  refpira- 

tio, 


/ 


/ 

tio,  superstites  sunt ;  in  illa  autem  vel  omnino 
cessant,  vel  tam  exiliter  perficiuntur,  ut  vix 
aut  ne  vix  quidem  sensibus  acutissimis  detegi 
possint.  In  fyncope  facies  fit  pallida ;  in 
apoplexia  autem  rubra  et  turgida  observatur. 
In  fyncope,  oculi  clauduntur ;  in  apoplexia, 
semiaperti  et  fixi.  Ab  setate  etiamque  tem¬ 
peramento  asgroti,  ad  diagnosin  formandam, 
multum  discimus :  fyncope  enim  juniores,  et 
maxime  eos  nimia  sensibilitate  precditos,  et 
idcirco  foeminas  potius  quam  viros ;  apo^ 
plexia  seniores,  et  praecipue  eos  temperamen¬ 
ti  fortioris,  et  ergo  viros,  adoritur. 

Ab  Epilepsia* 

P4ulto  magis  attentionis  exigit,  diagnofin 
satis  firmam,  inter  epilepsiam  et  apoplexiam, 
quam  inter  apoplexiam  ct  fyncopen  vel  hyste- 
riam,  reddere  ;  scilicet,  quia  in  utrisque  sen¬ 
sus  omnes  hebetentur  vel  abolentur;  nec  po¬ 
test  epilepticus  citius  quam  apopledicus,  etiam 
candente  ferro  cuti  imposito,  incitari.  Tam¬ 
etsi,  satis  accurate  discernitur,  convulsionibus, 
quae,  totum  epileptici  corpus  agitant,  in  apo- 

pledico 

pledico  absentibus,  vel  saltem  latus  unum 
tantuin  occupantibus ;  sed  certius  adhuc  dig¬ 
noscitur  sensatione  illa,  quce  vulgo  aura  epU 
leptica  nuncupatur,  paroxysmum  antecedente. 

Ab  Ebrietate, 

Apoplexia  aliquando,  haud  sine  difficultate 
ab  ebrietate  distinguitur  ;  veruntamen  dis¬ 
crimen  examussim  fieri  potest  somno,  in 
ebrio,  minus  profundo  quam  in  [apopledico 
existente ,  nam  sensuum  organa  fortiter  sti¬ 
mulando,  plerumque  excitari  potest  ebrius, 
violentissimis  autem  apopledicus,  non, 

CADAVERUM  SECTIO. 

Morborum  arcana,  quae  mentis  aciem  to¬ 
ties  eludunt,  perspedum  habere,  nihil  magis 
spedat,  quam  cadaverum  sedio  ;  et  in  nullo 
quocunque  morbo,  tam  clare  elucescunt  ef- 
fedus  ejus  felices,  quam  in  apoplexia. 

Ab  observationibus  celeb.  Morgagni  et 
aliorum,  liquet,  apoplexiam  sanguineam,  ab 
nimia  vasorum  distentione,  vel  extravasa¬ 
tione 

tione,  potissimum  induci.  Nonnulli  haud 
parvi  nominis,  inficias  eunt,  apoplexiam,  ab 
vasorum  nimia  distentione  unquam  posse  ori¬ 
ri  :  sed  Lieutaud,  Willisii,  &.c.  dissec¬ 
tiones,  sic  induci  satis  plane  ostendunt. 

Extravasationem  autem,  vel  inter  duram 
et  piam  matrem,  inter  calvariam  et  duram 
matrem,  vel  in  ventriculos,  frequentius,  quam 
ulla  alia  causa,  apoplexiam  inducere,  illust. 
JOHANNIS  Hunter  et  Georgii  Fordyce 
dissecfhionibus  satis  luculenter  comprobatur  ; 
quorum  hic  in  cadaveribus  nonaginta  et  octo 
eorum,  quos  apoplexia  extinxit,  extravasa¬ 
tionem  fieri  invenit. 

His  observationibus  fretus,  nonne  inferre 
fas  est,  compressionem  ab  extravasatione  vel 
vasorum  nimia  distentione,  facultatis  nervosas 
transmissionem,  quocunque  modo  occurren¬ 
tem,  apoplexiae  sanguineae  causam  proxim.am 
esse  ?  Cerebri  ipsius  substantia  variis  modis 
afiedla  invenitur  ;  aliquando  multo  durior, 
srnpe  multo  mollior  et  flaccidior ;  nonnun- 
quam  tumores  vel  tubercula,  quandoque  ul¬ 
cera  depascentia,  vel  gangraena,  apparent.  Om- 

B  '  nia 

lo 

nia  ejus  vitia  enumerare,  sicut  dissedionibus 
apparuere,  supervacaneum  foret,  utpote  ple¬ 
rumque  insanabilia. 

CAUS^  PR^DISPONENTES. 

Ob  varias,  quas  omnia  faciunt  vasa  con- 
volutiones,  postquam  calvariam  intraverant, 
haud  absimile  videtur,  Naturam  institutum 
habere,  aut,  sanguinis  in  capite  circuitum 
morari,  aut,  impetui  ejus,  si  qua  ex  causa 
augeatur,  occurrere.  Itaque,  de  causis  quae 
sanguinem  ad  caput  praecipue  impellunt,  nunc 
tradabimus. 


JEtas  senilis. 

Plurima,  hanc  aetatem,  speciatim,  apoplexicC 
proclivem  esse  monstrant ;  sed  nulla  res  tam 
lucide,  quam  plethora  venosa,  quae  tunc  vitae 
temporis  occurrit.  Talem  corporis  statum, 
nunquam  existere  nonnulli  affirmant.  Sed 
celeb.  WiNTHRiNGHAM  experimeiita,  me  ju¬ 
dice,  proculdubio  demonstrant. 


I 


Caput 

Caput  magnum, 

ab  omnibus  fere  audoribus,  inter  apoplexiae 
causas  prsedisponentes  enumerabatur  ;  sed  mi¬ 
hi  videtur  nullo  alio  modo  pra^disponere, 
quam  habitum  corporis  robustam  indicando. 
Nam,  prout  magnitudinem,  eo  majorem  san¬ 
guinis  copiam  ad  sustinendam  exigit. 

Cervix  brevis. 

Omnibus  satis  patet,  quo  magis  propinquum 
caput  sit  cordi,  eo  majore  vi,  sanguinem  in  id 
propelli,  et  nemo  non  scit,  arteriarum  adio- 
nem  validiorem  esse  cor  juxta,  quam  in  par¬ 
tibus  magis  dissitis  ;  idcirco  apoplexiam,  fre¬ 
quentius,  tali  cervice  praeditis,  quam  iis  lon¬ 
go  collo  instrudis,  in  quibus  sanguis,  averso 
flumine  in  caput  mittitur,  occurrere.  Meri¬ 
to  igitur  inter  causas  apoplexiae  praedisponen- 
tes  collocatur  cervix  brevis. 

Obesitas, 

ob  compressionem,  quce,  in  omnia  fit  vasa, 
sed  praesertim  ob  pulmonum  adionem  impe¬ 
ditam,  liberum  sanguini  per  eos  transitum 

negantem, 

negantem,  satis  verisimile  est,  in  encephalo 
congestionem  fieri,  et  sic  apoplexiam  induci. 
Inter  causas,  quae  hominem  huic  morbo  pro¬ 
clivem  reddunt,  jure  igitur  enumeratur. 

Multae  aliae  causcC,  quae  apoplexiae  praedis- 
positioni  favent,  ab  aufforibus  memorantur  ; 
sed  de  omnibus  sigillatim  agere,  nec  prodesse 
nec  obledare  potuit. 


CAUS^  OCCASIONALES. 

'  Causae  supri\  '^recensitae,  morbo  praedispo- 
sitionem  tantum  accendunt :  alias  occurrere 
necesse  est,  ut  homo  apopledicus  concidat: 
earum  frequentiores  nunc  enumerabimus. 

Exercitium  ^ehernensy 

praecipue  post  pastum,  quum,  paulo  difiicilis 
et  anhelosa  respiratio  evadit,  et  vasa  magna 
aliquatenus  comprimuntur,  et  major  in  ence¬ 
phalon  sanguinis  copia  impellitur,  haud  raro 
apoplexiam  inducit. 


Fathemata 

Patheinata  animi  violenta, 
ira,  gaudium,  &c.  cursu  incitatiore  sanguL 
nem  caput  versus  propellunt,  haud  tam  'facile 
ob  respirationem  laboriosam  reducendum, 
saepe  apoplexiae  originem  praebent.  Cum  ali¬ 
quis  ira  accenditur,  totum  corpus  aestu  exa¬ 
gitatur,  cordis  et  arteriarum  adio  rnultiiiii 
intenditur,  oculi  torvi  et  micantes,  tantum, 
prominent,  ut  ex  orbitis  prosilire  videantur, 
et  tota  facies  rubore  excandescit : — 

Ora  tument  ira,  fervescunt  sanguine  vente,  ' 
Lumina  Gorgonio  saevius  angue  micant,’^ 

OviD. 

Respiratio  etiam  multun\.  turbatur  ;  quis 
enim  non  videbat  respirationem  brevem  et 
anhelosam  fieri  in  iis,  subito  ira  accensis  ? 
nec  prius  sedantur,  quam  respiratio  turbata 
componatur,  alto  et  de  imo  pedore  suspirio 
duclo.  Hinc  Virgilius  concinne  exprimit, 
dum  iratum  Neptunum  acriter  ventos  incre¬ 
pantem,  depingit : 

Quos  ego — sed  motos  praestat  componere  fludus.^*' 

Subitae  temperiei  mutationes  balnei  calidi, 
vini  abusus,  sternutationes  violentae,  ventricii- 

li  infardio,  decubitus  supinus,  in  primis  viis 
cruditates,  haud  raro  apoplexiae  causae  occa- 
sionales  evadunt. 


PROGNOSIS. 

In  morbo  tam  periculoso,  prognosis  sem- 
per  infausta  est.  Tamen  paroxysmi  severita¬ 
te,  astate,  temperamento,  etiamquc  habitu 
corporis  asgri,  judicamus.  Senibus  enim,  ple- 
thoricisqiie,  lethalis  fere  semper  evadit. 

Symptomatum  violentia,  ad  prognosin  for-' 
mandam  etiam  ntultum  adjuvabit.  Quum 
enim  sensus  omnes,  interni  pariter  ac  externi, 
abolentur ;  quum  respiratio  et  deglutitio 
difficiles  fiunt,  potusque  per  nares  redditur, 
et  os  ad  unum  latus  distrahitur,  pessima  sunt 
signa.  Quum  autem  ronchi  vehementes  tra¬ 
huntur  ;  quum  spuma  circa  os  colleda  haeret, 
quumque  ani  vesicaeque  sphinderes  paralysi 
resolvuntur,  cum  sudore  frigido  partiali,— 
conclamatum  est ;  nam  symptomatibus  hisce 
rarissime  ullus  emergit. 

Signorum 

Signorum  supra  didorum  absentia,  causa¬ 
rum  excitantium  tenuitate,  viribusque  ccgri 
adhuc  validis,  morbi  levitas  decernitur. 

Fausta  erit  etiam  prognosis,  si,  remediis  usi¬ 
tatis  morbi  vis  refrangatur :  sed  si,  ut  M ac- 
BRiDE  *  monet,  intra  quatuor  dies  haud  le¬ 
vetur  morbus,  mortem  vel  hemiplegiam  prae¬ 
timeamus. 

Audores  nonnulli,  hunc  morbum,  sudore 
profuso,  haemorrhagiis  largis  vel  aliis  exina¬ 
nitionibus,  solvi  narrant.  Sic  Hippocrates, 
quum  de  morbi  solutione  febre  loquitur,  ha¬ 
bet  :  ‘‘  Quibus  -sanis  dolores  fiunt  derepente 
in  capite,  et  statim  muta  evadunt  ac  ster- 
**  funt,  in  septem  diebus  pereunt,  nisi  febris 
prehenderit.” 

PRO- 


^  L.  I.  vol.  ii.  chap.  i. 

PROPHYLAXIS. 

Quoniam  nullus  cum  quo  versamur  mor¬ 
bus,  in  insultibus  gravior,  aut  sanatu  diffici¬ 
lior,  apoplexia,  omnium  interest,  quantum  in 
illis  sit,  accessiones  praecavere  ;  et  ad  hoc 
conficiendum,  nihil  magis  valet,  quam  ad 
vita  viclusc\\xQ  rationem  attentio.  Neque  de¬ 
bet  quisquam  desperare  de  bono  hujusce  vi¬ 
vendi  nornim  exitu ;  nam  hac,  remedium 
certius,  nec  ratio  dedit  nec  fors  objecit.  • 
Regimen  antipblogisticum  observare  \  exer¬ 
citium  modicum  usurpare,  vegetabilibus  et 
rebus  acescentibus  vesci,  liquores  omnium 
generum  ardentes  evitare,  coenam  vel  orimino 
omittere  vel  parcissima  uti,  denique  alvum 
catharticis  lenibus  solutam  servare,  debet. 
Ilios  omnes,  qui,  praesentia  mala  amoliri,  vel 
futura  praecavere  cupiunt,  a  nimio  somno 

abstinere  debet  ;  nihil  enim,  homines  ad  ple- 

• 

thorani  proclives  magis  reddit,  aut  vires  ma¬ 
gis 

gis  labefadat ;  et,  ut  eximius  audor  dicit  ^ 
Excessus  quoque  somni  haud  parum  no~> 
cet ;  totum  hominem  torpidum,  debilem, 
hebetem,  fere  fatuam,  reddit motum  san- 
guinis  languidum  facit,  et  plerasque  secre» 
tiones  et  excretiones  minuit  ;  hinc  plenitu- 
**  do,  obesitas,  ilacciditas,  et  ad  omnia  vitte 
‘‘  munera  impotentia.” 

Quanquam  haec  vivendi  ratio  plerumque 
coli  debet,  tamen  aliquando  necesse  est,  vic¬ 
tum  lautiorem  concedere,  aut  quia  cCger,  se¬ 
nex  et  debilis  est,  aut  quia  habitus  piistini, 
quos  subito  derelinquere  periculosum  foret, 
postulant. 

Tabaci  abusus  quoque  magnopere  nocet  ; 
et  nisi  cum  magnam  a  capite  secretionem  fa¬ 
cit,  rigide  evitari  debet  haec  planta. 

Exercitatio  modica  summae  utilitatis  semper 
observatur ;  nihil  enim  plethorae  magis  ob¬ 
venit,  excretiones  et  secretiones  auget,  to¬ 
tumque  hominem  vegetem  agilemque  reddit. 
Sed  caute  usurpanda  est  iis,  qui  apoplexia 

C  proclivitatem 


Gregor.  Consp,  voL  i,  de  Somno, 


I 


i8  DE  APOPLEXIA. 

proclivitatem  ostendunt  :  tunc  gestatio  maxi¬ 
me  usus  erit. 

Setacea—^h  omnibus  fere  audoribus,  et  in 

omni  apoplexia,  commendantur  ;  et  fortasse 

/ 

jure  ;  sed,  feliciore  exitu,  in  apoplexia  ob 
evacuationes  suppressas  orta,  quam  in  ulla 
alia,  usurpantur. 

ArUium  ligatur nonnullis  haud  parvi 
nominis  auctoribus,  quas  venas  tantum  com¬ 
priment,  laudantur :  sanguinis  etenim  redi¬ 
tum  ad  cor  occurrunt,  sed  transitum, per  arte¬ 
rias  concedunt  ;  ob  quam  causam,  sanguis 
minore  copia  ad  caput  mittitur. 

Denique,  omnia  quas  sanguinis  ad  caput 
cursum  incitatiorem  faciunt,  diligentissime 
effugi  debent. 

Calor  ab  quacunque  causa  originem  ducit, 
liquores  omnis  generis  ardentes,  errhina,  et 
omnia  quae  sternutationem  violentam  vel  in¬ 
spirationem  plenam  faciunt,  sedulo  evitari 
debent. 

Pathemata  animi  .violenta,  ab  omnibus  huic 
morbo  proclivibus,  etiam  reprimi  debent : 
nam,  ut  antea  didum  fuit,  sanguinem)  mag¬ 
na 

na  vi  copiaque,  ad  caput  propellunt  ;  et  haud 
pauca  ab  audoribus  narrantur  exempla,  eo¬ 
rum  quos  apoplexia  ab  hac  causa  indiida,  ex- 
tinxit. 


RATIO  MEDENDI. 

Antehac,  remedia,  quae,  ad  paroxysmum 
praeveniendum,  ab  audoribus,  maxime  ido¬ 
nea  existimabantur,  enumeravimus  ;  nunc  de 
iis,  quae,  adstante  paroxysmo,  efficacissima  vi¬ 
dentur,  tradabimus ;  et  principio  de  san- 
\ 

guinis  missione. 

Sanguinis  missio, 

Ob  compressionem,  quam,  in  cerebrum,  aut 
copia  aut  impetu  aut  mora,  facit  sanguis,  opor¬ 
tet  eum  illicb  trahi  et  iiberaliter  et  ex  magno 
vulnere ;  sic  enim  citius  a  capite  fit  revulsio. 
Ex  vena  jugulari,  si  opportune  fiat,  detraha¬ 
tur,  Si  non,  ex  vena  brachii  ;  et  si  adsit 
hemiplegia,  resoluto  oppositi.  Primo  intuitu, 
a  quo  brachio  mittatur,  haud  interesse  vide- 

i 

ret ; 

ret ;  sed  observationibus^  Morgagnii,  Wep- 
FERi,  et  aliorum,  aliquid  attentionis  mereri 
liquet.  Nam  in  omnibus  fere  cadaveribus 
eorum,  qui  apoplexia  mortui  sunt,  eam  cere- 
'  bri  hemispheriam,  quas  lateri  afie6lo,  e  regio¬ 
ne  sit,  morbidam  invenierunt.  Quantitatem 
sanguinis  mittendam,  symptomatum  severitas, 
vires  habitusque  corporis  aegroti,  docebunt  i 
sed  circiter  unci^  quatuordecim  tuto  trahan¬ 
tur.  Si  prima  vensesedione  symptomata  haud 
leventur,  post  duas  tresve  horas,  vel  sicut  res 
postulant,  iterum  mittatur  ;  tunc  quidem  ar- 
teria?  temporalis  scarificatio  |magnopere.  juva¬ 
bit. 


Cucurbitula, 

% 

Cucurbitulae  occipitio  admotae,  Morgagnio, 
MEADio,,et  alii,  multum  laudantur  ;  et  certe 
utilissimae  sunt ;  praesertim,  cum  sanguis  lar¬ 
giter  ex  alia  parte  effusus  est,  vel,  ut  haud 
raro  accidit,  sanguinem  venae  non  emittunt. 
Sic  Areia^us,  de  cucurbitulis,  habet :  “  Cum 
“  morbus  diu  protrahitur  et  caput  in  causa 
est,  cucurbitulae  occipitio  affigendse  sunt, 

et  sanguis  largiter  hauriendus ;  plus  enim 
quam  venaesedlio  proficiunt,  et  vires  neqiia- 
quam  labefadant.” 

Cathartica, 

/ 

Medicamenta  nulla,  diutius  vel  usitatius,  in 
omnibus  capitis  affectionibus,  ct  ab  omnibus 
fere  medicis,  praescripta  fuere,  catharticis,  et 
ob  revulsionem  quam  a  capite  faciunt,  certe 
locum  sanguinis  missioni  secundum  postu¬ 
lant;  et  quoniam  411  hoc  morbo  alvus  plerum¬ 
que  adstridla  est,  praecipue  necessaria  sunt. 
Eorum  usitatissima  sunt,  Infusum  tamarindo- 
rum  cum  senna,  Supertartris  potassae,  Sub- 
murias  hjdrargyri,  &c. 

Cum  autem  devorandi  facultas  amissa  est, 

* 

vel  vomitus  frequens  urget,  ad  Clysmata  sta- 
tim  confugiendum  est :  sed  oportet  ea  nec 
acria  nec  calida  esse  :  aliquid  infusum  in  al¬ 
vum  proderit,  intestina  exinaniendo,  pariter- 
que  excitando.  Medicamenta  autem  valen- 
tiora  prorsus  sunt  aliena. 

Quoniam  vero,  in  apoplexia  gravi,  sphinc¬ 
ter  ani  ssepe  resolvitur,  Suppositoriis  utendum 
est,  vel  si,  his,  motus  intestinorum  peristalticus 

I 

haud 

haud  incitetur,  Nicotian^e  fumi  in  anum  in¬ 
sufflari  possunt,  quoniam  id  facere  necessitas 
cogit :  Sed  prudentissime,  ne,  nervorum  vis 
prius  languida,  nunc  penitus  aboletur. 

Kmetica 

ab  nonnullis  in  hoc  morbo  multum  laudan¬ 
tur  ;  sed  nemo  sanas  mentis,  inficias  ibit,  peri¬ 
culi  plena  esse,-  in  morbo  quo,  encephali  om¬ 
nia  vasa,  aut  sanguine  multum  distenduntur, 
aut  effussio  ab  ruptis  vasis  fa6la  fuit.  Quis 
enim,  inter  vomendi  conatus,  non  videbat, 
sanguinem  majore  vi  in  caput  propelli,  fa¬ 
ciem  rubescere,  et  omnia  vasa  sanguine  turgi¬ 
da  fieri  ?  Burserius  *  mentionem  facit,  se 
non  semel  vidisse  hemiplegiam  lenem,  ob 
emeticum  ab  aliis  datum,  in  apoplexiam  for¬ 
tem  et  lethalem  transisse.  Morgagni us  idem 
memorat.  Itaque  in  nullo  tententur  casu,  ni¬ 
si  fortasse  in  apoplexia  ab  ventriculi  reple¬ 
tione,  et  post  pastum  adorta,  et  ne  tunc  etiam 
nisi  prius  sanguis  trahatur.  In  nulla  hujus 

morbi 


^  Burserius,  lib.  lii.  cbap.  4.  p.  89. 

tnorbi  specie  vomitum  elicere  oportet,  per  ve- 

i 

hementius  medicamentum,  quam  aquam  ex 
carduo  benedidlo  f ;  atque  haec  tum  solum 
expedit,  cum  nausea  aegrum  fatiget ;  tunc 
enim  ejus  beneficio  nausea  discutietur,  et  quic- 
quid  ventriculum  gravabat  summovebitur. 

Vesicatoria, 

Ab  omnibus  fere  aucloribus  vesicatoria  ad 
hujus  morbi  sublevationem,  multum  com¬ 
mendantur.  Praiter  Tissotium,  neminem 
scio,  qui  ea,  in  apoplexia  minus  tuta  esse,  di¬ 
cit.  Ob  revulsionem,,  quam  in  otnnibus  in¬ 
flammationibus  faciunt,  satis  verisimile  est, 
multum  adjumenti  in  hoc  morbo  adferre. 
Celeb.  CuLLENUs,  ea  quam  proxime,  parti  af- 
fedae  collocanda  monet. 

Nonnulla  alia  remedia  revellentia,  ab  auc¬ 
toribus  memorantur  j  et  quanquam  t^m  cito 
aut  efficaciter  revulsionem  haud  faciunt,  ta¬ 
men  multum  auxilii  ferrent,  et  in  morbo 

adeo 


f  Heserden,  Gomm.  p.  302. 

adeo  periculoso  nihil  intentatum  relinqui  de¬ 
bet. 

In  semicupio  pedes  locari,' et  ad  pedum 
plantas  sinapismi  applicari  debent :  in  camera 
temperata,  cum  trunco  corporis  erecto,  poni ; 
caput  nudari,  et  saepius,  fortasse,  caput  aqua 
frigida  lavari  debet :  laxatis  simul  omnibus 
circa  collum,  pedliis  et  abdomen,  vestimentis. 

